2.

Veljali bodo naslednji pogoji obratovanja: 2.1. Minimalno število letov Minimalno število letov na progi Helsinki — Varkaus bo tri v vsako smer ob delavnikih od ponedeljka do petka, razen državnih praznikov. Ob sobotah mora obstajati najmanj ena povezava iz Varkausa v Helsinke in ob nedeljah vsaj ena povezava iz Helsinkov v Varkaus. Vozni red se okoli božiča in drugih državnih praznikov lahko spremeni glede na povpraševanje. 2.2. Število sedežev Zmogljivost na vsakem letu mora biti najmanj 30 sedežev. Biti mora dovolj zmogljivosti za prtljago/tovor, da ima lahko vsak potnik na polno zasedenem letu v normalnih vremenskih pogojih pri sebi 8 kg ročne prtljage in odloži najmanj 20 kg v prostor za prtljago. 2.3. Vozni red Od ponedeljka do petka mora let zapustiti letališče Varkaus dovolj zgodaj, da doseže letališče Helsinki-Vantaa do 7.00 pravočasno za glavne mednarodne povezave. Od ponedeljka do petka mora let zapustiti letališče Helsinki-Vantaa dovolj zgodaj, da doseže letališče Varkaus do 8.30 in se vrne v Helsinke do 9.30. Od ponedeljka do petka mora večerni let zapustiti letališče Helsinki-Vantaa proti Varkausu okoli 17.30 in se vrniti v Helsinke najkasneje do 19.00. Od ponedeljka do petka mora obstajati tudi povezava iz letališča Helsinki-Vantaa do Varkausa ob 23.35 ali kasneje. Ob sobotah zjutraj mora obstajati let iz letališča Varkaus s prihodom na letališče Helsinki-Vantaa do 8.30. Ob nedeljah mora obstajati let pozno zvečer iz letališča Helsinki-Vantaa do Varkausa. 2.4. Cene vozovnic in prodaja Enosmerna vozovnica med Varkausom in Helsinki ne sme stati več kot 184 EUR, vključno z vsemi davki in pristojbino. Kategorije poceni vozovnic morajo biti na razpolago in morajo predstavljati vsaj 15 % vseh vozovnic. Prevoznik mora soglašati medlinijskemu dogovoru za progo, ki spada pod obveznost javne službe z najmanj enim prevoznikom, ki opravlja zračni prevoz iz Helsinki-Vantaa. Medlinijski dogovor mora vsebovati enake ali enakovredne pogoje in pro-rata sistem mora biti dogovorjen v skladu z ustreznimi mednarodnimi pravili za razdeljevanje dohodkov od prodaje vozovnic. Prevoznik mora skleniti medlinijske dogovore pod enakimi ali enakovrednimi pogoji z vsemi prevozniki, ki opravljajo zračne prevoze iz letališča Helsinki-Vantaa, ki želijo pristopiti k takemu dogovoru. Prevoznik mora Ministrstvu za promet in komunikacije predložiti vse informacije v zvezi z medlinijskimi dogovori in njihovimi vsebinami, ki jih potrebuje za izvrševanje kontrole. Prevoznik mora imeti na Finskem veljavni mednarodni sistem za rezervacije in izdajanje letalskih vozovnic ter medlinijski dogovor IATA z dogovori za direktno oblikovanje cen in ravnanje s prtljago. Informacije v zvezi s cenami in voznimi redi morajo biti vključene v mednarodni sistem za rezervacije in izdajanje letalskih vozovnic. Prevoznik mora imeti sporazum o sodelovanju, ki zajema direktno oblikovanje cen z najmanj eno družbo, ki leti v tuje kraje iz letališča Helsinki-Vantaa. Leti se tržijo z računalniškimi sistemi rezervacij. 2.5. Neprekinjenost prevozov Prevoznik, ki namerava izvajati redne lete na tej progi, se mora zavezati, da bo zagotavljal zahtevane storitve z obveznostjo javne službe do konca novembra 2006. Opravljanje zračnih prevozov na zadevni progi ne glede na zgoraj omenjeno obveznost javne službe lahko privede do upravnih in/ali kazenskih sankcij. 2.6. Dostopnost za invalidne osebe Prevoznik mora zagotoviti določbe za potrebe invalidnih oseb.